हृदयघातसम्बन्धि एउटा तथ्यांक के छ भने हृदयघात भएका एक तिहाइ मानिसको अस्पताल पुग्न नपाई मृत्यु हुन्छ । अस्पताल पुगेका १० प्रतिशतको उपचार गर्दा गर्दै मृत्यु हुने गर्छ । यसरी हेर्दा हृदयघात धेरै गम्भीर प्रकारको समस्या हो । जति चाँडै अस्पताल पुग्न सक्यो त्यति नै बढी बिरामी बाँच्ने सम्भावना रहन्छ । हामीकहाँ धेरैजसो मानिस हृदयघातको लक्षण नचिनेर अस्पताल पुग्न ढिला गर्छन् । त्यसैकारण मुटु रोगसम्बन्धि जनचेतना बढाउन एकदमै जरुरी छ ।
